Document ID: 31985R0645

KOMISSION ASETUS (ETY) N:o 645/85,
annettu 13 päivänä maaliskuuta 1985,
sokerialan varastointikustannusten korvausjärjestelmän soveltamista koskevista yksityiskohtaisista säännöistä annetun asetuksen (ETY) N:o 1998/78 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(), sellaisena kuin se on viimeksi muutettuna asetuksella (ETY) N:o 606/82(), ja erityisesti sen 8 artiklan 5 kohdan,
sekä katsoo, että
komission asetuksen (ETY) N:o 1998/78(), sellaisena kuin se on viimeksi muutettuna asetuksella (ETY) N:o 663/83(), 13 artiklassa säädetään, että kaikkien varastointikustannusten korvaukseen oikeutettujen on ilmoitettava viimeistään jokaisen kuukauden 15 päivänä kyseiselle jäsenvaltiolle edellisen kuukauden korvauksia koskevat tiedot; tätä määräaikaa voidaan pidentää enintään viidellä päivällä; tämä määräaika on luonteeltaan puhtaasti hallinnollinen, ja siitä säädettiin heti alussa, jotta kukin jäsenvaltio voisi tietyn määräajan kuluessa suorittaa tämän korvauksen maksamisen ja jotta varastointikustannusten korvausjärjestelmän yhteisöllinen hallinto voisi toteutua parhain mahdollisin edellytyksin,
aiheellisten säännösten puuttuminen sellaisessa tapauksessa, että korvaukseen oikeutettu ei noudata edellä mainittujen tietojen ilmoittamista koskevaa määräaikaa, on saattanut aiheuttaa epäilyksiä asetuksen (ETY) N:o 1785/81 8 artiklan 2 kohdassa säädetyn varastointikustannusten korvausta koskevan oikeuden säilymisestä asianomaisen osalta; tällaisissa olosuhteissa olisi kyseisen ilmoituksen viivästyessä säädettävä, että asianomainen jäsenvaltio voi lykätä kyseisen korvauksen maksamista edellä mainittua oikeutta rajoittamatta,
asetuksen (ETY) N:o 1998/78 15 artiklassa säädetään enimmäismääräajasta korvausten ja maksujen kokonaismäärän vahvistamiseksi; artiklassa säädetään myös, että kyseiset summat on maksettava määrätyn, vahvistamisajankohdasta riippumattoman ajan kuluessa,
jäsenvaltioiden mahdollisuuksia ja niiden tähän asti noudattamaa hallintokäytäntöä paremmin vastaavasti olisi kyseisten määrien maksamista varten pidettävä voimassa välittömästi niiden vahvistamiseen liittyvä määräaika, ja
tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1998/78 15 artiklan 2 kohta seuraavasti:
"2. Edellä 1 kohdassa tarkoitetut määrät on maksettava kolmenkymmenen päivän kuluessa mainitussa kohdassa tarkoitettujen määrien vahvistamispäivästä. Jos korvaukseen oikeutettu ylittää 13 artiklan 1 ja 6 kohdassa tarkoitetun ilmoittamisen määräajan, jäsenvaltiot voivat lykätä 1 kohdan a alakohdassa tarkoitetun korvauksen maksamista."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä maaliskuuta 1985.

Labels: 4
17